
ŠIAULIŲ MIESTO SAVIVALDYBĖS ADMINISTRACIJOS
SVEIKATOS SKYRIUS

SPRENDIMO „DĖL ŠIAULIŲ MIESTO SAVIVALDYBĖS VISUOMENĖS SVEIKATOS BIURO NUOSTATŲ PATVIRTINIMO“ PROJEKTO
AIŠKINAMASIS RAŠTAS

2025 m. gegužės 5 d.
Šiauliai


Patvirtinti biudžetinės įstaigos Šiaulių miesto savivaldybės visuomenės sveikatos biuro  (toliau – VSB) nuostatus (toliau – Nuostatai). 

VSB nuostatai patvirtinti Šiaulių miesto savivaldybės tarybos 2025 m. kovo 6 d. sprendimu Nr. T-72 „Dėl Šiaulių municipalinės aplinkos tyrimų laboratorijos reorganizavimo, prijungiant ją prie Šiaulių miesto savivaldybės visuomenės sveikatos biuro“. 

VSB nuostatai parengti vadovaujantis Lietuvos Respublikos sveikatos apsaugos ministro 2008 m. kovo 15 d. įsakymu Nr. V-196 „Dėl savivaldybės visuomenės sveikatos biuro pavyzdinių nuostatų patvirtinimo“, patvirtintais savivaldybės visuomenės sveikatos biuro pavyzdiniais nuostatais, Lietuvos Respublikos Visuomenės sveikatos priežiūros įstatymo, Lietuvos Respublikos biudžetinių įstaigų įstatymo nuostatomis, Lietuvos Respublikos vietos savivaldos įstatymo pakeitimais.  
Šiaulių miesto savivaldybės tarybos 2025 m. kovo 6 d. sprendimu Nr. T-72 „Dėl Šiaulių municipalinės aplinkos tyrimų laboratorijos reorganizavimo, prijungiant ją prie Šiaulių miesto savivaldybės visuomenės sveikatos biuro“ buvo pritarta nuo 2025 m. balandžio 1 d. reorganizuoti Šiaulių municipalinę aplinkos tyrimų laboratoriją (toliau – Laboratorija), prijungiant prie VSB. Buvo planuota, kad po minėtų įstaigų reorganizavimo VSB, be anksčiau vykdytų funkcijų, papildomai vykdys funkcijas aplinkos tyrimų srityje.
Po minėtų įstaigų reorganizavimo, siūloma atsisakyti aplinkos tyrimų funkcijų vykdymo VSB, nes Laboratorijos darbuotojai nepriėmė pasiūlymo tęsti darbo santykius VSB. Atsižvelgiant į tai, ketinama šias Paslaugas įsigyti viešųjų pirkimų būdu.

Priėmus sprendimą, patvirtinti VSB nuostatai pagal galiojančius teisės aktų reikalavimus. 

Pripažinti netekusiais galios Šiaulių miesto savivaldybės tarybos 2025 m. kovo 6 d. sprendimo Nr. T-72 „Dėl Šiaulių municipalinės aplinkos tyrimų laboratorijos reorganizavimo, prijungiant ją prie Šiaulių miesto savivaldybės visuomenės sveikatos biuro“ 2.2. papunkčiu patvirtintus VSB nuostatus.

Sprendimui įgyvendinti nereikės priimti papildomų teisės aktų. 
Sprendimui įgyvendinti reikalingos lėšos.	
Lėšų poreikio nėra. 
Sprendimo projektą parengė Šiaulių miesto savivaldybės administracijos Sveikatos skyrius (toliau – Sveikatos skyrius). Tiesioginis rengėjas – Sveikatos skyriaus vyr. specialistė Dovilė Marcinkienė, tel. (0 41) 596 220. Projekto iniciatorius –Sveikatos skyrius.

